元昭 (常山王)
参考资料

↑  《魏书校勘记·卷九·肃宗纪第九·一五》：进封广川县开国公元〈召已〉为常山王　诸本“〈召已〉”作“邵”。按新出常山文恭王墓志云：“王讳〈召已〉，字子开”，乃清河王怿第二子。卷九四阉官刘思逸传见“清河王息邵”，知魏书之“常山王邵”，即墓志之“常山王〈召已〉”。“〈召已〉”字见集韵卷三宵韵下，即昭穆之“昭”。梁书卷二八韦放传、卷三二陈庆之传叙梁攻围涡阳大通元年即魏正光三年（五二七），并云魏遣“常山王元昭”等统兵救援，为梁所败，亦即墓志之“元〈召已〉”。墓志不载〈召已〉援涡阳事，当因战败而讳之。本卷则于梁攻涡阳一字不及，元〈召已〉领兵救援就也失载。当时“常山王”唯此一人，“邵”乃“〈召已〉”形近而讹，今据墓志改。卷一０庄帝纪建义元年四月庚子、卷一二静帝纪兴和元年三月甲寅及上引刘思逸传同讹，迳改，不再出校记。
1 2 3 4 5 6 7 8 9 10 11 12 13  《汉魏南北朝墓志汇编》:魏故侍中司徒公驃騎大將軍使持節定州刺史常山文恭王墓誌銘并序」王諱邵，字子開，高祖孝文皇帝之孫，丞相清河文獻王之第二子也。導黃源於壽丘，鬱帝□於」若水。平城恢百世之基，洛陽構千載之鄴。故以超蹤炎漢，邁跡昌周。記言盈於五都，書事茂於三代。」王稟連漢遠祥，極天正氣，體備通理，神炳異眸，牆宇沖邃，涯涘淵曠，宗廟難窺，澄撓不測。若夫知來」後素之業，師逸於綺襦；昇堂入室之功，道備於紈絝。文情婉麗，琴性虛閑。射不出征，辭參辯囿。故以」總三端於一身，兼四科而在己。年十八，為侍書，拜通直散騎侍郎。衣青典闈，珥筆鴛沼。起予唯新，渙」汗載密。俄領符璽郎中。傳代秘重，六紐難窺。事有授命之期，理無威逼之請。及妖起孽宗，雰結閫隸，」桐宮從逼，寶胙將遷，虐盛道消，毒流顧復。泣血四載，嘗膽六春，餘喘若存，尪骸如朽。非枯林之可匹，」寧癈祖之能方。逮兩曜還明，三兇克屏，蟬侍俟德，密衛須才。乃除通直散騎常侍，領領左右。王風」範端凝，幹局淹整。允金貂之華，延禦侮之實。又廣內紛詭，流略殘訛。子政之務有歸，子駿之任斯在。」乃以本職監內典書。折簡無遺，絕編咸舉。陳農之功未逮，河間之業重還。尋封廣川縣開國公，食邑」一千戶。進封常山郡王，增邑千室，餘并如故。磐石命親，寔膺維城之重；蒩茅為誓，實允礪帶之期。尋」遷平南將軍散騎常侍中軍將軍。王德茂於朝，器優於世，高蹈列國，獨翥群英。風行草偃，有心所以」同慕；煙消月上，物情於是咸懽。願龍門之一遊，思同母之暫往。模楷不足為名，月旦此焉而出。後除」衛將軍河南尹。王御下以清，示民以信，威恩適物而動，真偽單辭以決。乳禽不撓，捐魚莫收，逝虎可」追，還珠詎遠。方將延祉無疆，陪鑾封岱，光國榮家，無輩今古。而洪湍蕩隰，巨燬燎原，不目先後，實鍾」遭命。武泰元年太歲戊申四月戊子朔十三日庚子暴薨于河陰之野，時年二十有三。惟王孝乎天」縱，忠實化遠，閨庭睦睦，無可間之言；朝廷侃侃，有匪朽之譽。賦山詠水，辭愛三春之光；誄喪褒往，文」悽九秋之色。至於西園命友，東閣延賓，懷道盈階，專經滿席，臨風釋卷，步月弦琴，目曬五行，指□三」調，布素之懷必盡，風流之貌悠然。道長命促，嗚呼悲矣。皇上龍飛入纂，鼎胙維新。嗟小年之可哀，」愍大夜之無返。爰發德音，以旌休烈。追贈侍中司徒公驃騎大將軍定州刺史，謚曰文恭王。建義元」年七月丙辰朔五日庚申葬于瀍水之東二里黃堈堆之上。若夫寒往暑來，市朝為之亟變；山頹隰」舉，丘壟良亦不恒。雖勒鍾圖閣，無解風埃之患；刊泉誌石，式昭不朽之容。乃作銘曰：」霄電降祥，乃育軒黃。天姬下儷，是生元帝。分峰玉衡，鬱為削成。望日齊照，比月鈞明。膚寸寫惠，觸石」抽英。弄璋伊在，璧粹金貞。沖鑒外發，叡質內朗。藍田是嗟，黃中招賞。曾墉已祕，清潭自廣。皎皎不群，」昂昂孤上。春詩秋禮，師暇功殊。彫蟲綠綺，盡麗窮模。惠苞舟稱，辯同日餘。臨碑可復，在騎非虛。入朝」譽洽，登庸風委。慎深曳踵，文工操紙。絲綸有蔚，緘籥無禠。異署追芳，同列歸美。延華蕃邸，結采戎章。」貂組共映，劍玉同鏘。式靜中禁，讎藝西堂。隱敵有託，懸金載光。敷風上京，流範下國。宿訟有歸，片言」無或。易使有規，愛人有則。暫為冰擊，將舉霞翼。彼蒼如何，與善虛假。躓影河上，罷驅芒下。原隰為塵，」草木塗野。泣重徂光，怨深逝者。棄明初夏，即閽始秋。泉途寂寂，壟道悠悠。山迴去翼，路泫行眸。嗟乎」千載，終為一丘。」太妃南陽張氏。父道始，陽邑中都二縣令。」王兄亶，字子亮，侍中車騎將軍清河王。」姊胡氏，字孟蕤，長安長公主。」妹司馬氏，字仲蒨。」妹廬氏，字季蔥。」妃胡氏。父僧洸，侍中車騎大將軍儀同三司濮陽郡開國公。」息羅睺羅，年五。女鳳容，年五。女恒娥，年三。
↑  《魏书·卷九·帝纪第九》：八月丙子，进封广川县开国公元〈召已〉为常山王。
↑  《北史·卷四·魏本纪第四》：秋八月丙子，进封广川县公元<召己>为常山王。
↑  《梁书·卷二十八·列传第二十二》：普通八年，高祖遣兼领军曹仲宗等攻涡阳，又以放为明威将军，帅师会之。魏大将费穆帅众奄至，放军营未立，麾下止有二百余人。放从弟洵骁果有勇力，一军所仗，放令洵单骑击刺，屡折魏军，洵马亦被伤不能进，放胄又三贯流矢。众皆失色，请放突去。放厉声叱之曰:“今日唯有死耳。”乃免胄下马，据胡床处分。于是士皆殊死战，莫不一当百。魏军遂退，放逐北至涡阳。魏又遣常山王元昭、大将军李奖、乞佛宝、费穆等众五万来援，放率所督将陈度、赵伯超等夹击，大破之。涡阳城主王纬以城降。放乃登城，简出降口四千二百人，器仗充牣，又遣降人三十，分报李奖、费穆等。魏人弃诸营垒，一时奔溃，众军乘之，斩获略尽。
↑  《南史·卷五十八·列传第四十八》：大通元年，武帝遣兼领军曹仲宗等攻涡阳，又以放为明威将军，总兵会之。魏大将军费穆帅众奄至，放军营未立，麾下止有二百余人。放从弟洵，骁果有勇力，单骑击刺，屡折魏军，洵马亦被伤不能进，放胄又三贯矢。众皆失色，请放突去。放厉声叱之曰:“今日唯有死尔。”乃免胄下马，据胡床处分。士卒皆殊死战，莫不一当百，逐北至涡阳。魏又遣常山王元昭、大将军李奖、乞伏宝、费穆等五万人来援，放大破之。涡阳城主王伟以城降。魏人弃诸营垒，一时奔溃。众军乘之，斩获略尽，禽穆弟超并王伟送建邺，还为太子右卫率。
↑  《梁书·卷三十二·列传第二十六》：大通元年，隶领军曹仲宗伐涡阳。魏遣征南将军常山王元昭等率马步十五万来援，前军至驼涧，去涡阳四十里。
↑  《南史·卷六十一·列传第五十一》：大通元年，隶领军曹仲宗伐涡阳，魏遣常山王元昭等东援，前军至驼涧，去涡阳四十里。
↑  《魏书·卷九十四·列传阉官第八十二》：又有张景嵩、毛畅者，咸以阍寺在肃宗左右，而并黠了，甚见知遇。俱为小黄门，每承间陈元叉之恶于肃宗。元叉之出，景嵩、畅颇有力焉。灵太后反政，未即戮义。时内外喧喧，云“叉还入知政事。”畅等恐祸及己，及启肃宗，欲诏右卫将军杨津密往杀叉。诏书已成，未及出。叉妻知之，告太后云..“景嵩、畅与清河王息邵欲废太后。”太后信之，责畅，畅出诏书草，以呈太后。太后读之，知无废己状，意为小解。然叉妻构之不已，遂致疑惑。未几，出畅为顿丘太守。后复出景嵩为鲁郡太守。
↑  《北史·卷九十二·列传第八十》：又有张景嵩.毛畅者，咸以阍寺在明帝左右。灵太后亦密仗之通传意计于明帝。元叉之出，景嵩、畅颇有力焉。灵太后反政，以妹故，未即戮叉。时内外喧喧，元叉还欲入知政事。畅等恐祸及己，乃启明帝，欲诏右卫将军杨津密往杀叉。诏书已成，未及出外，叉妻知之，告太后：“景嵩、畅与清河王息<召己>欲废太后。”太后信之，责畅。畅出诏草以呈太后。太后读之，知无废己状，意小解。然叉妻构之不已，出畅为顿丘太守，景嵩为鲁郡太守。
↑  《魏书·卷十二·帝纪第十二》：三月甲寅朔，封常山郡王劭第二子曜为陈郡王。
↑  《北史·卷五·魏本纪第五》：三月甲寅朔，封常山郡王<召己>第二子曜为陈郡王。